paragraph_text: Nakon pomorske karijere, radio u brodogradilištu u Malom Lošinju. Od 1986. do 1990. bio predsjednik Općine Cres-Lošinj. Direktor tvrtke Lošinjska plovidba - Turizam. Autor niza članaka i priloga o Lošinju i Cresu, jedan od pokretača lokalnog mjesečnika Otočki vjesnik. Urednik edicije Otočki ljetopis Cres-Lošinj, autor knjiga "Lošinjski zapisi" i "Nerezinski libar". Predsjednik Otočnog sabora Primorsko-goranske županije. Utemeljitelj Zavičajnog i dobrotvornog društva "Sv. Frane" u Nerezinama. Dobitnik Nagrade za životno djelo Grada Malog Lošinja 2008. godine.